Valiulio akmuo

Valiulio akmuo, Karališkių Valiulio akmuo, Svobiškėlio akmuo – archeologijos paminklas, mitologinis akmuo su ženklais Molėtų rajono savivaldybės teritorijoje tarp Karališkių ir Svobiškėlio kaimų, Alantos seniūnija į šiaurės rytus nuo Glasmyno ežero, Alkos giraitėje, kurios daug ąžuolų ir uosių iškirsta 1988 m.

Akmuo 
Valiulio akmuo yra rusvo granito, 3, 6 m ilgio, 3, 0 m pločio ir 1, 4 m aukščio. Akmens pietinėje plokštumoje iškaltas 43 x 35 cm dydžio ovalas ir 10 cm aukščio ir 10 cm pločio kryžius-žvaigždė, 20 cm aukščio ir 16 cm pločio saulė ir mėnulis, jo viduryje, pietvakarinėje plokštumoje – 51 x 26 cm dydžio ovalas ir 13, 5 cm aukščio ir 12 cm pločio kryžius su 28 cm aukščio ir 0,8–24 cm pločio strėle. 

Pasakojama, kad po Valiulio akmeniu palaidoti Napoleono kariai arba kad jį saugojo velnias Valiulis. Manoma, kad akmuo yra riboženklis. Petras Tarasenka jį laikė Saulės akmeniu, siejo su Saulės kultu. Apie 0,6 km į pietryčius nuo akmens yra Karališkių piliakalnis, apie 0,6 km į vakarus – Svobiškėlio piliakalnis.

Galerija

Šaltiniai

Nuorodos 
Molėtų rajono sakralinis mitologinis paveldas 

Lietuvos mitologiniai akmenys
Molėtų rajono paveldas